****ALÎKARIYA QANÛNÎ YA BÊPARE****

Mafê we heye ji bo alîkariya qanûnî ya bȇpare . Ev alîkarî pȇk tȇ ji:

* nivîsandina îtirazê li dijî biryareke ku hûn jê ne razî ne;
* nûnertiya we di pêvajoya îtirazê de.

Eger parêzer yan şêwirmdendȇ qanûnî ye we tune, dikarin alikariya qanûnî ya bȇpare bistînin. Eger ew biryar li ser bêparkirina We ji parastina navneteweyî be, divê ku jî pîvana dahatê ya ku di Qanûna Alîkariya Civakî de hatiye diyarkirin jî bicîh bînin, yan jî dahata we ji 100 ji seda pîvanên dahatê zêdetir nebin yên ku di maddeya 8 *Qanûna alîkariya civakî ji 12'ê Adara 2004'an* de hatine diyar kirin.

Ji bo standina alîkariya qanûnî ya bȇpare divê ku desthilat bi awayekî nivîskî were dayîn. Alîkarî ji aliyê parêzer, şêwirmdendȇ qanûnî yan jî kesekî ve tê pêşkêş kirin ku ne parêzer yan jî ne şêwirmendê qanûnî ye, lêbelê li rêxistineke nehikûmî ya ku desthilata wê heye, ji bo alîkariya qanûnî ya bêpare pêşkêşî bike.

Agahiyên zêdetir **wek pêristan rêxistin, parêzer û şêwirmdendȇn qanûnî** yên ku alîkariya qanûnî ya bêpare dikin, dikarin li vir peyda bikin: <https://www.gov.pl/web/udsc/bezplatna-pomoc-prawna>

**ALÎKARIYA JI BO VEGERA DILXWAZÎ**

**Kî dikare wê alîkariyê bi kar bîne**

Eger dixwazin bi dilê xwe vegerin welatê xwe yê eslê yan jî welatekî din ku mafê we yê ketina wî welatî ji bo vê armancê dikarin alîkariya desthilatdarên Polonyayî bi kar bînin. Eger pêvajoya we ya parastina navneteweyî bi yek ji biryarên jêrîn dawî hat, hûn dikarin ji bo alîkarîya vegerandina dilxwazî daxwaz bikin:

* biryara li ser rawestandina pêvajoya, yan
* biryara li ser nedayîna mafê penaberîyê û redkirina parastina temamker yan
* ragihandinek ku daxwaz qebûlbar nebûya,

û her wiha dema ku daxwaza we ya ji bo parastina navneteweyî ji ber sedemên fermî bê lêkolîn maya.

**Alîkarî çi dihewîne**

Alîkarî ji bo vegera dilxwazî lêçûnên jêrin dihewîne:

* lêçûnên rêwîtiyê;
* Bacên îdarî yên têkildarî standina belgeya rêwîtiyê û vîze û destûrên pêwîst;
* mesrefên xwarinê berî û di dema rêwîtiyê de (bêyî ku ew ji aliyê Serokê Nivîsgehê di çarçoveya alîkariya civakî de bê paredan);
* mesrefên niştecîbûnê berî rêwîtiyê (bêyî ku ew ji aliyê Serokê Nivîsgehê di çarçoveya alîkariya civakî de bê paredan);
* mesrefên çavdêrîya bijîşkî (bêyî ku ew ji aliyê Serokê Nivîsgehê di çarçoveya alîkariya civakî de bê paredan);
* lêçûnên têkildar bi rêxistina vegera dilxwazî ​​ji aliyê saziyek, ku erkên wê yên destûrî rêxistina vegerên dilxwazî ​​​​dihewîne;
* lêçûnên din yên tekildar bi dabînkirina vegera ewle û mirovî.

Dişêt ku di vegera dilxwazî ​​de di 2 salan de yek car alîkariya darayî ya weha bikar bînin. Mexdûrên qaçaxçîtiya mirovan û biçûkên bêserperişt dikarin bêtir ji vê alîkariyê sûd werbigirin.

**Çawa daxwaza alîkariyê tê pêşkêş kirin**

Vegerên dilxwaz ji aliyê **Fermandarê Giştî ya Parezwanên Sînor** ve tê rêxistin. Eger we yek ji biryaran jêrîn wergirtiye:

* li ser rawestandina pevajoyê yan
* redkirina mafê penaberîyê û parastina temamker

û Hûn ji alîkariya civakî û çavdêriya tenduristî ya ku ji aliyê Serokê Nivîsgehê ve tê dayîn, sûd werdigirin, daxwazê ji bo alîkariya di vegera dilxwazî ​​de bi riya **Serokê Nivîsgeha ji bo Kar û Barên Biyaniyan** pêşkêş bikin. Daxwaza îmzekirî bişînin navnîşana Beşa Alîkariya Civakî ya Nivîsgeha ji bo Kar û Barên Biyaniyan (bi postê yan jî bi riya sendûqa fermî ya e-PUAP-ê) yan bi kesane bişînin navenda biyaniyên ku daxwaza parastina navneteweyî dikin yan jî li Nivîsgeha ji bo Pêşkêşkirinê ya Nivîsgeha li kolana Taborowa 33 li Warsaw, di demjimêrên vekirî bûnê de.

Di rewşên din de, divê daxwaza alîkariya vegera dilxwazî were şandin Fermandarê Yekîneya Parêzwanên Sînor yan jî Fermandarê Qereqola Parêzwanên Sînor ya ku li cihê niştecîbûna we desthilatdar e.

**Demên dawîn ji bo pêşkêşkirina daxwaznameyê**

Daxwazname divê di demên jêrîn de were pêşkêş kirin:

* **5 roj** ji wêrojê, ku **biryara li ser rawestandina pevajoyê** bi dawîn bû;
* **5 roj** ji roja gihandina **agadaryê li ser bê lêkolîn hiştina daxwaza parastina navneteweyî**;
* eger we **biryarek li ser redkirina mafê penaberiyê û parastina temamker yan jî beyaniyekê ku daxwaza we neşêt were pêşkêşkirin** wergirt, **7 roj** berî bidawîbûna maweya 30 rojî ya ji bo vegera dilxwazî.

**Ji bîr neken!** Eger hûn di dema dawîn de daxwaznameyê pêşkêş nekin, Fermandariya Giştî ya Parêzwanên Sînor dê wê daxwaznameyê bê lêkolîn bihêle.